Genre: Legal

Predsednik SS je izvoljen na skupščini OZS, medtem, ko ostale člane potrdi Predsedstvo OZS na predlog predsednika SS OZS. <p/> Mandat članstva v SS OZS je 4 leta. Vsak član je lahko ponovno večkrat zapored izvoljen v SS OZS. <p/> 3. člen <p/> Naloge Strokovnega sveta so predvsem: <p/> · skrb za razvoj stroke na državnem nivoju <p/> · nadzor nad delom reprezentančnih trenerjev, koordiniranje in vrednotenje njihovega dela, ter sodelovanje pri sestavi programov reprezentanc <p/> · predlaganje reprezentančnih trenerjev in njihovih morebitnih zamenjav v dogovoru z direktorjem reprezentanc. Predlogi se podajo v oceno Predsedstvu OZS. <p/> · obravnava in daje mnenja Predsedstvu OZS in drugim organom pri sprejemanju pravilnikov in ostalih aktov OZS <p/> · obravnava in daje soglasje na sprejem koledarja tekmovanj in prireditev OZS <p/> · obravnava predloge klubov ali posameznikov glede tekmovalnih sistemov in daje predloge za spremembe tekmovalnih sistemov <p/> · opravlja vse naloge za katere ga pooblasti predsedstvo, skupščina ali drugi organi OZS <p/> 4. člen <p/> Strokovni svet zastopa predsednik sveta v njegovi odsotnosti pa eden izmed članov, ki ga ob svoji izvolitvi določi predsednik SS. <p/> 5. člen <p/> Strokovni svet odloča na svojih sejah, ki jih sklicuje predsednik. Svet se lahko skliče tudi na zahtevo najmanj treh članov SS oz. na zahtevo predsedstva. <p/> Odločitev o posameznem vprašanju lahko SS sprejme tudi korespondenčno. V tem primeru mora predsednik SS oz. po njegovem pooblastilu sekretar SS, izoblikovati pisen predlog sklepa in ga poslati vsem članom sveta, le ti pa se morajo o njem pisno odločiti v roku treh (3) dni in odgovore poslati v pisarno OZS. Seje se sklicujejo po potrebi, vendar najmanj štirikrat letno. <p/> Strokovni svet je sklepčen, če sta prisotna več kot dva člana. Sklep je sprejet, če zanj glasuje več kot polovica vseh članov SS. <p/> O seji se vodi zapisnik, ki se objavi v Biltenu OZS. <p/> 6. člen <p/> Ta poslovnik je bil sprejet na 3. seji SS OZS dne 31.01.2001 in je bil potrjen s strani Predsedstva OZS dne 10.02.2001. Veljati začne z dnem sprejetja na Predsedstvu OZS in velja do preklica.